Diari Oficial de la Generalitat Valenciana


Sumari del DOGV 7529, del 20-05-2015 (2015/4506)

RESOLUCIÓ de 14 d'abril de 2015, de la Subdirecció General de Relacions Laborals, de la Direcció General de Treball, per la qual es disposa el registre i publicació de l'acord sobre revisió salarial definitiva per a l'any 2014 i provisional per a l'any 2015, en el conveni col·lectiu de derivats del ciment de la Comunitat Valenciana (Codi 90473896687219).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7529

Data del DOGV
:   20-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4506


Data del document
:   14-04-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 14 d'abril de 2015, de la Subdirecció General de Relacions Laborals, de la Direcció General de Treball, per la qual es disposa el registre i publicació de l'acord sobre revisió salarial definitiva per a l'any 2014 i provisional per a l'any 2015, en el conveni col·lectiu de derivats del ciment de la Comunitat Valenciana (Codi 42931287312974). [2015/4506]  
Vista l'acta de l'acord sobre revisió salarial definitiva per a l'any 2014 i provisional per a l'any 2015, en el conveni col·lectiu de derivats del ciment de la Comunitat Valenciana, subscrit, d'una part, per les entitats empresarials APECC, FEDCAM, ANHEFOP i l'Associació Valenciana d'Empreses de Prefabricats de Formigó, i d'una altra, pels sindicats FECOMA-CCOO-PV i MCA-UGT-PV, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, text refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta subdirecció general de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acta.  
  
Segon  
Disposar la seua publicació en el Diari Oficial de la Comunitat Valenciana.  
  
València, 14 d'abril de 2015.- El subdirector general de Relacions Laborals: Reyes Maximiliano Coronado Coronado.  
  
  
  
ACTA DE LA COMISSIÓ MIXTA PARITÀRIA DEL CONVENI AUTONÒMIC DEL SECTOR DE DERIVATS DEL CIMENT DE LA COMUNITAT VALENCIANA 2013-2016  
  
València, a les 11.00 hores del dia 30 de març de 2015 es reunixen en els locals de CCOO Construcció i Servicis PV, sitis a la plaça de Nàpols i Sicília, número 5, de València, prèviament esmentades, les representacions empresarials i sindicals legitimades per a este acte que s'indiquen a continuació:  
  
REPRESENTACIÓ EMPRESARIAL REPRESENTACIÓ SINDICAL  
  
  
Per Associació Valenciana d'Empreses de Prefabricats de Formigó:  
Juan Bautista Gadea Sanchis  
  
Per ANEFHOP:  
José M.ª Carrau Criado  
  
Per APECC:  
David Ruiz Sánchez  
Ramón Arenós Ripollés  
  
Per FEDCAM:  
José Miguel Gil de Miguel  
Vicente Cerezo Novejarque Per MCA-UGT:  
Miguel Sebastián Ara  
Eduard Gómez Signes  
Juan José Escrig Gil  
Sebastián Melero García  
  
Per Federació de Construcció i Servicis de CCOO  
Joaquín Molina Cano  
Miguel A. López Gamero  
Mariano Luján Novella  
Atilano Escobar Iniesta  
Juan Carlos Moreno Alvarez  
Jaime Martínez Clemente  
Miguel Montalbán Gámez  
  
  
Els presents formen part de la Comissió Mixta Paritària d'Interpretació del conveni autonòmic del sector de derivats del ciment de la Comunitat Valenciana, i segons el que establix l'article 14.1.e tenint en compte els criteris establits en la disposició final primera, punt b, d'este conveni col·lectiu:  
  
ACORDEN  
  
Primer. Una vegada conegut que l'increment del producte interior brut (PIB) de l'any 2014 ha quedat establit en un 1,40 %, cal incrementar les taules salarials de les províncies de Castelló València i Alacant en un 0,40 %.  
  
Segon. Com a resultat de l'aplicació del punt anterior, s'adjunten a esta acta les taules revisades de 2014 per a les províncies d'Alacant, Castelló i València, amb efectes de l'1 de gener de 2014, i que serviran de base per a determinar el salari previst per a 2015 a la província d'Alacant.  
  
Tercer. En aplicació de l'article 54 del Conveni autonòmic de derivats del ciment de la Comunitat Valenciana, és procedent incrementar el plus d'acostament en les taules de Castelló i València, amb el càlcul descrit en l'esmentat article, que s'integra en les taules de salaris i que configura el salari previst per a 2015 en estes dos províncies que igualment s'adjunta.  
  
Quart. Així mateix, segons el que establix la disposició transitòria primera del mencionat conveni, els retards derivats de l'aplicació d'estes hauran de fer-se efectius, com a màxim, als 30 dies de la publicació en el Diari Oficial de la Comunitat Valenciana de la present acta.  
  
  
Quint. S'acorda igualment remetre esta acta amb el seu annex a la Conselleria d'Economia, Indústria, Turisme i Ocupació, per a registrar-la i ordenar la publicació en el Diari Oficial de la Comunitat Valenciana, i a este efecte, es faculta Miguel Montalbán Gámez per a realitzar els tràmits pertinents.  
  
I sense més assumptes a tractar, una vegada llegida la present acta i firmada per un representant de cada organització, s'alça la sessió quan són les 13.00 hores del dia més amunt indicat.  
  
Per Federació de Construcció i Servicis de CCOO   
Per MCA-UGT  
Per ANEFHOP  
Per FEDCAM  
Per Associació Valenciana de Empreses de Prefabricats de Formigó   
Per APECC